જેનો ફાયદો ઉઠાવતા કેરેબિયન બેટ્સમેનોએ તાબડતોબ બેટિંગ કરી હતી. હેતમાયરે 78 બોલમાં છ બાઉન્ડ્રી અને છ સિક્સરની મદદથી 106 રન ફટકાર્યા હતા જ્યારે ઓપનર કેઈરોન પોવેલે 39 બોલમાં છ બાઉન્ડ્રી અને બે સિક્સર સાથે 51 રનની ઈનિંગ્સ રમી હતી. હેતમાયરને નીચલા ક્રમમાં રોવમેન પોવેલ અને સુકાની જેસન હોલ્ડરનો મજબૂત સહકાર મળ્યો હતો. પોવેલે 22 રન નોંધાવ્યા હતા જ્યારે હોલ્ડરે 38 રનનું યોગદાન આપ્યું હતું. દેવેન્દ્ર બિશૂએ અણનમ 22 અને કેમર રોચે પણ અણનમ 26 રનનું મહત્વનું યોગદાન આપ્યું હતું. ભારત માટે યુજવેન્દ્ર ચહલે ત્રણ વિકેટ ઝડપી હતી જ્યારે મોહમ્મદ શમી અને રવીન્દ્ર જાડેજાને બે-બે તથા ખલિલ અહેમદને એક સફળતા મળી હતી.